《刘骍子初冠勉以诗》
宋代·陈藻

汝爷十五初裹头，桂堂读书从我游。汝今裹头恰十五，两载东我就规矩。

我身只是前时命，汝家岁久无衰盛。族人快活羡汝爷，汝又胜爷好情性。

莹彻温柔好性情，更须奋笔趋前程。苦思入神方得句，才如诸舅岂无甥。

作者简介：宋福州福清人，字元洁，号乐轩。师事我亦之，为我光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。